als_Latn dik_Latn tur_Latn
Prokurorët dhe gjykatësit në Kosovë, bashkëjetojnë me krimin, nuk e luftojnë atë
Nga puna e deritashme e prokurorëve dhe gjykatësve në Kosovë, rezulton se ata nuk po e luftojnë krimin por përkundrazi ata po bashkëjetojnë me të. Kështu mendon Betim Musliu, drejtor ekzekutiv i Institutit të Kosovës për Drejtësi (IKD). Ai tha se dështimet e sistemit gjyqësor, kanë dëshmuar se prokurorët dhe gjykatësit madje nuk kanë fare nevojë për mbrojte.
“Unë besojë se prokurorëve dhe gjykatësve tanë, nuk u duhet shumë mbrojtja, po qese bazohemi në rezultatet të cilat i kanë pas në punë deri më tash prokurorët dhe gjykatësit. Ju e dini që kemi minimalisht raste të denoncuara nga ana e prokurorëve dhe gjykatësve për kërcënimet ndaj tyre, dhe kjo ka vetëm një shpjegim dhe është një tregues i keq dhe dëshpërues për të gjithë neve qytetarët e republikës së Kosovës sepse këta prokuror dhe këta gjykatës po rezulton se nuk janë duke e ndjekur dhe nuk janë duke e gjykuar krimin dhe prandaj në njëfarë forme po i bie se ata po bashkëjetojnë me krimin. Përderisa nuk kemi rezultate kemi bashkëjetesë me krimin dhe prandaj nuk ka se si t’ju duhet atyre mbrojtja”, tha Musliu.
als_Latn als_Latn als_Latn